વલ્લભીપુરની જગ્યામાં વાઘા સ્વામીનાં બેસણાં છે, એટલે જગ્યાના બે સંતો, જીવણ સ્વામી અને જેસિંગ સ્વામી પણ વલ્લભીપુર આવેલ છે. વાઘા સ્વામી વલ્લભીપુરની જગ્યાના એકાંત એક ઓરડામાં સંધ્યાવંદનની વિધિમાં બેઠા છે… જીવણ સ્વામી અને જેસિંગ સ્વામી જગ્યાની પરસાળમાં બેઠાબેઠા કોયા ભગતની જગ્યાના વિસ્તાર પ્રસ્તારની વાતો કરે છે. બરાબર એવે વખતે, જગ્યાના દરવાજા ઉપર એક બાળાનો સાદ ટહુક્યો.